Հայաստանի համար նոր իրավիճակում իսկապես կարևոր է ֆինանսատնտեսական օգնությունը, հակահեղափոխական սաբոտաժների որոշակի վտանգները չեզոքացնելու համար: Դրանք կան և դրանք պահանջում են լուծում, ու այստեղ Հայաստանում ժողովրդավարության հաղթանակի հարցում բոլոր շահագրգռված կողմերը պետք է իրենց հնարավորության սահմանում օգնեն այդ խնդիրների լուծմանը: Առավել ևս, որ նոր կառավարությունը գործնականում է դրսևորում կոռուպցիայի դեմ պայքարը, ընդ որում՝ ոչ թե մանր ձկների, այլ այսպես ասած՝ շնաձկների դեմ պայքարի հաստատակամություն ու հետևողականություն: Այն, ինչ տարիներ շարունակ ակնկալել է Արևմուտքը Հայաստանից, և այն, ինչ հիմա, ըստ էության, տեղի է ունենում Հայաստանում, ընդ որում՝ տեղի է ունենում որպես առաջին քայլերից մեկը: Եվ այդ իմաստով, իհարկե, թերևս պետք է չհապաղի նաև Արևմուտքը, մասնավորապես Եվրամիությունը, ու Բրյուսել Նիկոլ Փաշինյանի առաջին այցը պետք է դառնա ոչ միայն ծանոթություն, այլ ըստ էության, իհարկե, նաև առաջին քայլ: